K O R R A L D U S

Haapsalu									28. jaanuar 2026 nr 59

Detailplaneeringu koostamise lõpetamine 
(Nurgametsa, Herjava küla, Haapsalu linn)

Haapsalu Linnavalitsus algatas 08.02.2023. a otsusega nr 148 Herjava külas asuva Nurgametsa kinnistu (katastritunnus 18401:001:0178) detailplaneeringu eesmärgiga jagada kinnistu elamumaa kruntideks ning määrata kruntidele ehitusõigus, arhitektuursed hoonestustingimused üksikelamute ja abihoonete püstitamiseks, kruntide teenindamiseks vajalike tehnovõrkude põhimõttelised asukohad, liiklus- ja parkimiskorraldus ning lahendada haljastuse- ja heakorrapõhimõtted.

02. detsembril 2025. a. esitas kinnistu omanik Haapsalu Linnavalitsusele taotluse sooviga lõpetada Nurgametsa kinnistu detailplaneeringu koostamine.

Juhindudes planeerimisseaduse § 129 lg 1 p 2, § 139 lg 2 ja Haapsalu linna põhimääruse § 46 lg 1 p 2 ning haldusmenetluse seadusest, Haapsalu Linnavalitsus

k o r r a l d a b :

1. Lõpetada Haapsalu linnas Herjava külas asuva Nurgametsa kinnistu (katastritunnus 18401:001:0178) detailplaneeringu koostamine. 
2. Tunnistada kehtetuks Haapsalu Linnavalitsuse 08.02.2023. a korraldus nr 148 „Detailplaneeringu algatamine (Nurgametsa, Herjava küla, Haapsalu linn)“.
3. Korraldus jõustub teatavakstegemisest.
4. Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

/allkirjastatud digitaalselt/

Olavi Seisonen							/allkirjastatud digitaalselt/
Linnapea			
									Erko Kalev
									Linnasekretär